b'\n_START_ARTICLE_\nPrananadi\n_START_PARAGRAPH_\nPrananadi este o tehnic\xc4\x83 terapeutic\xc4\x83 de tip energetic, metod\xc4\x83 de vindecare \xc8\x99i dezvoltare personal\xc4\x83 de provenien\xc8\x9b\xc4\x83 tibetan\xc4\x83._NEWLINE_Ini\xc8\x9bial metoda a fost denumit\xc4\x83 New Method, termen folosit mai ales \xc3\xaen Germania, sau Reiki Tibetan. Expresia Prananadi a ap\xc4\x83rut \xc3\xaen Ungaria. \xc3\x8en prezent aceast\xc4\x83 denumire este folosit\xc4\x83 \xc3\xaen Rom\xc3\xa2nia, Ungaria, Germania, Austria, Danemarca, Suedia. Denumirea tibetan\xc4\x83 nu este cunoscut\xc4\x83.\n_START_SECTION_\nSemnifica\xc8\x9bia denumirii\n_START_PARAGRAPH_\nPrananadi este un cuv\xc3\xa2nt sanscrit compus: prana inseamn\xc4\x83 energie atotsus\xc8\x9bin\xc4\x83toare, primordial\xc4\x83, ce d\xc4\x83 impuls. Acest c\xc3\xa2mp energetic mai este cunoscut sub numele de qi, ki, sau pneuma. Nadi provine din r\xc4\x83d\xc4\x83cina nad, av\xc3\xa2nd semnifica\xc8\x9bia de mi\xc8\x99care. \xc3\x8en corpul fizic \xc8\x99i energetic al omului nadisurile se refer\xc4\x83 \xc3\xaen primul r\xc3\xa2nd la sistemul nervos, sistemul digestiv, meridianele \xc8\x99i circuitele energetice superioare. \xc3\x8en medicina oriental\xc4\x83 nadisurile desemneaz\xc4\x83 acele canale care servesc la transportarea umorilor, energiei \xc8\x99i a informa\xc8\x9biilor \xc3\xaen sistemul fizic \xc8\x99i energetic uman. Prananadi, \xc3\xaen traducere liber\xc4\x83, \xc3\xaenseamn\xc4\x83 cel ce pune \xc3\xaen mi\xc8\x99care energia. Aceasta sugerezeaz\xc4\x83 c\xc4\x83 tehnica Prananadi este o metoda cu ajutorul c\xc4\x83reia se pun \xc3\xaen mi\xc8\x99care diferite fluxuri de energie.\n_START_SECTION_\nScurt istoric\n_START_PARAGRAPH_\nTehnica de vindecare Prananadi, conform afirma\xc8\x9biilor practican\xc8\x9bilor s\xc4\x83i, este o metod\xc4\x83 secret\xc4\x83 foarte veche, p\xc4\x83strat\xc4\x83 de-a lungul mileniilor de c\xc4\x83tre c\xc4\x83lug\xc4\x83rii din m\xc4\x83n\xc4\x83stirile tibetane. Ea a fost adus\xc4\x83 \xc3\xaen lumea occidental\xc4\x83 de un \xc3\xaenv\xc4\x83\xc8\x9b\xc4\x83tor, Christian Weber, dup\xc4\x83 16 ani de formare \xc3\xaen Tibet. Din sursele disponibile, originea ei oriental\xc4\x83, tibetan\xc4\x83 sau nepalez\xc4\x83 nu poate fi verificat\xc4\x83. Tehnica s-a r\xc4\x83sp\xc3\xa2ndit \xc3\xaen Europa prin disipolii forma\xc8\x9bi de Christian Weber, singurul dintre ace\xc8\x99tia care este cunoscut este Petrezselyem Jozsef. Grupul s\xc4\x83u de discipoli din Ungaria este cel mai numeros grup de practican\xc8\x9bi Prananadi. \xc3\x8en Rom\xc3\xa2nia metoda a devenit cunoscut\xc4\x83 in 1994. \xc3\x8en prezent, cel care se ocup\xc4\x83 de promovarea \xc8\x99i dezvoltarea tehnicii \xc3\xaen Rom\xc3\xa2nia este Tibor Ujlaky. Acesta, \xc3\xaempreun\xc4\x83 cu mai mul\xc8\x9bi discipoli, au primit permisiunea de a transmite tehnica persoanelor interesate. Rolul de conduc\xc4\x83tor al activit\xc4\x83\xc8\x9bilor Prananadi din Rom\xc3\xa2nia este asumat de Funda\xc8\x9bia Scientia Sacra. Practican\xc8\x9bii tehnicii Prananadi au format Asocia\xc8\x9bia Prananadi\xc8\x99tilor din Rom\xc3\xa2nia. Scopul declarat al acesteia este acela de a-i reprezenta din punct de vedere administrativ \xc8\x99i de a le sus\xc8\x9bine activit\xc4\x83\xc8\x9bile (\xc3\xaent\xc3\xa2lniri, prelegeri, conferin\xc8\x9be). \xc3\x8en decembrie 2011 tehnica a fost recunoscut\xc4\x83 de c\xc4\x83tre Ordinul Practicienilor de Terapii Complemenatare/Alternative ca f\xc4\x83c\xc3\xa2nd parte din grupul de terapii complementare care sunt practicate \xc3\xaen Rom\xc3\xa2nia, fiind inclus\xc4\x83 \xc3\xaen subgrupa terapiilor cu bioc\xc3\xa2mp. Aceasta permite ob\xc8\x9binerea de c\xc4\x83tre un practicant Prananadi a unei autoriza\xc8\x9bii de liber\xc4\x83 practic\xc4\x83.\n_START_SECTION_\nTransmiterea tehnicii\n_START_PARAGRAPH_\nTehnica Prananadi se transmite gradat prin cursuri succesive. Capacitatea de a folosi fluxurile de energie universal\xc4\x83 \xc3\xaen scop terapeutic se formeaz\xc4\x83 \xc3\xaen cadrul Prananadi \xc3\xaen urma unui procedeu energetic numit ini\xc8\x9biere. Ini\xc8\x9bierile sunt acordate \xc3\xaen timpul cursurilor de c\xc4\x83tre cei care au primit dreptul de a transmite tehnica.\n_START_SECTION_\nControverse\n_START_PARAGRAPH_\nTehnica este prezentat\xc4\x83 ca fiind una de origini str\xc4\x83vechi dar nu exist\xc4\x83 dovezi \xc3\xaen acest sens. Nu exist\xc4\x83 suficiente dovezi obiective \xc3\xaen ceea ce prive\xc8\x99te beneficiile practic\xc4\x83rii Prananadi.\n_START_SECTION_\nEfectele tehnicii Prananadi\n_START_PARAGRAPH_\nPractican\xc8\x9bii acestei tehnici sus\xc8\x9bin c\xc4\x83 Prananadi sprijin\xc4\x83 procesele vie\xc8\x9bii, are efect de purificare \xc8\x99i echilibrare \xc3\xaen toate planurile - fizic, emo\xc8\x9bional si mental. Se adapteaz\xc4\x83 la capacitatea de primire individual\xc4\x83. Sprijin\xc4\x83 procesul de dezvoltare a personalit\xc4\x83\xc8\x9bii. Influen\xc8\x9beaz\xc4\x83 pozitiv procesele de vindecare, reduce durerile, ajut\xc4\x83 la reducerea sau dizolvarea st\xc4\x83rilor de team\xc4\x83, sup\xc4\x83rare, furie, depresie, grij\xc4\x83, \xc3\xaendoial\xc4\x83. Influen\xc8\x9beaz\xc4\x83 favorabil atitudinea practican\xc8\x9bilor fa\xc8\x9b\xc4\x83 de oameni.Cre\xc8\x99te capacitatea de efort psihic \xc8\x99i fizic. Ajut\xc4\x83 \xc3\xaen procesul de \xc3\xaenv\xc4\x83\xc8\x9bare, stimuleaz\xc4\x83 creativitatea, cre\xc8\x99te performan\xc8\x9ba \xc8\x99i capacitatea de adaptare.'